Daily view (PM) – บล.กสิกรไทย
บริษัทหลักทรัพย์ กสิกรไทย สรุปทิศทางและแนวโน้มตลาดบ่ายนี้
20 ต.ค. 2558

เคาะกลยุทธ์ลงทุนบ่าย 
สรุปภาวะตลาดเช้า
– SET Index ปรับเพิ่มขึ้น 4.75 จุด (0.34%) ปิดภาคเช้าที่ 1,421.66 จุด โดยมีมูลค่าการซื้อขาย 15,836.93 ล้านบาท 
– Most Positive Impact: ADVANC (+0.63 จุด) PTT (+0.60 จุด) SCC (+0.50 จุด)
– Most Negative Impact: SCB (-0.72 จุด) BDMS (-0.32 จุด) GLOW (-0.23 จุด)
จุดสังเกต: DTAC ปรับเพิ่มขึ้นมากว่า 2.7% หลังงบออกมาดีกว่าคาด และเป็นตัวทำให้เกิด Sentiment เชิงบวกในกลุ่มสื่อสาร ดึงเพื่อนอย่าง ADVANC INTUCH ให้ปรับเพิ่มขึ้นตามได้ นอกจากนั้นวันนี้ตลาดยังถูกขับเคลื่อนด้วยหุ้นขนาด กลาง-เล็ก โดยเฉพาะพวกหุ้นที่จะมีผลประกอบการ 3Q58 โดดเด่น เห็นได้จาก กลุ่มการเงิน วันนี้มีการบวกมาอย่างต่อเนื่องอีกกว่า 1.4%  
 
แนวโน้มตลาดบ่าย  
“SET Index ดีดกลับมาอย่างที่คาดหวัง ลุ้นบ่ายขึ้นกระแทก 1,427 จุด”  
กระแสการเก็งกำไรผลประกอบการกลับมาแรงกันอีกครั้ง เห็นได้จากกลุ่มที่คาดว่าจะมีผลประกอบการงวด 3Q58 โดดเด่นอย่างกลุ่มการเงินเป็นตัวนำตลาดด้วยการบวกขึ้นมากว่า 1.4% ที่น่าสนใจก็คือ กลุ่มสื่อสาร นอกจาก DTAC จะปรับเพิ่มขึ้นรับงบที่ออกมาดีกว่าคาดแล้ว ยังช่วยดึง ADVANC INTUCH ให้ขึ้นตามได้อย่างที่คาดหมาย โดยกลุ่มสื่อสารวันนี้บวกกว่า 0.88% มีผลต่อดัชนีถึง 0.92 จุด 
ภาพการเคลื่อนไหวของ SET Index แม้จะปรับเพิ่มขึ้น 4.75 จุด แต่ยังไม่เห็นการขับเคลื่อนของกลุ่ม Big Cap มากนัก บวกกับมูลค่าการซื้อขายที่มีเข้ามาเพียง 1.58 หมื่นล้านบาท (ต่ำกว่าเฉลี่ยเดือน ต.ค.2558 ที่ 1.8 หมื่นล้านบาท และต่ำกว่าเฉลี่ยปี 2558 ที่ 1.9 หมื่นล้านบาท) อาจตีความได้ว่า แรงซื้อที่เข้ามาวันนี้ยังน่าจะเป็นกำลังซื้อภายในประเทศเป็นหลัก ส่วน Fund Flow ที่คาดหวัง อาจยังต้องรอกันต่อไปซึ่งดูได้จากค่าเงินบาทค้างอยู่ที่ 35.43 บาทต่อดอลลาร์ อย่างไรก็ตามยังเชื่อว่า ด้วย momentum ของการไหลเข้าในช่วง 2 สัปดาห์ที่ผ่านมาที่ค่อนข้างชัดเจนไม่ว่าจะเป็น ตราสารทุน (ซื้อสุทธิตั้งแต่ต้นเดือน ต.ค. 58 – ปัจจุบัน ด้วยยอดสะสม 7 พันล้านบาท) ตราสารอนุพันธ์ (Long สุทธิใน SET50 Futures 12 จากใน 14 วันทำการล่าสุดด้วยยอดสะสม 8.9 หมื่นสัญญา) และในตราสารหนี้ (ซื้อสุทธิตั้งแต่ต้นเดือน ต.ค.58 – ปัจจุบัน สะสมกว่า 6.58 หมื่นล้านบาท ในจำนวนดังกล่าวเป็นพันธบัตรอายุต่ำกว่า 1 ปีกว่า 5 หมื่นล้านบาท) Fund Flow น่าจะต้องมีเข้ามาอีกระลอก 2 ระลอก และดัน SET Index ให้ขึ้นทดสอบ 1,427 1,432 และ 1,440 จุดได้ในระยะ 1-3 วันข้างหน้า 
 
ประเด็นจับตา/ติดตาม: 
(-) การรายงานผลประกอบการงวด 3Q58 : ต้องระวัง Sell on Fact ในกลุ่มธนาคาร 
(+) วันที่ 22 ต.ค.2558 การประชุม ECB : คาดว่าจะคงอัตราดอกเบี้ยไว้ในระดับต่ำ 0.05%ต่อไป และอาจมีการพูดถึงโอกาสในการขยายขนาด QE หลังเงินเฟ้อยุโรปอยู่ต่ำใกล้ 0%  
(+/-) ติดตามการให้สัมภาษณ์ของประธาน Fed สาขาต่างๆ : วันนี้ติดตามคุณ William Dudley (ประธาน Fed สาขานิวยอร์ก) และ คุณ Janet Yellen (ประธาน Fed) 
 
GLOBAL GUNKUL SAWAD BA หุ้นแนะนำ: CK AOT และ ERW เป็น Top Picks และให้เก็งกำไรผลประกอบการเด่น
 
Investment Theme :
หุ้น Value Plays กลุ่มพลังงานและธนาคารฯ ที่มี PE และ PBV ต่ำ PTT SCB TCAP // หุ้นที่คาดว่าจะได้ประโยชน์จากนโยบายกระตุ้นเศรษฐกิจ แบ่งเป็น รับเหมาฯ CK PYLON กลุ่มสินเชื่อส่วนบุคคล AEONTS SAWAD MTLS KTC ส่วนกลุ่มค้าปลีก GLOBAL HMPRO ROBINS กลุ่มอสังหาฯ SPALI กลุ่มยานยนต์ SAT // หุ้นที่ได้ประโยชน์จากเงินบาทอ่อนค่า SVI VNG MCS // เก็งหุ้นผลประกอบการ 3Q58 โดดเด่น CPF KCE GUNKUL BLA และ หุ้น 2H2015 Earning Growth MINT CENTEL CPN AOT